《次韵应诚则次杨君贵来求乃父长卿墓铭》
宋代·陈著

眼中宿草感怀长，听彻啼鹃送洛阳。
萍世生涯随日异，花崖门洛尚风光。
心知父志能全我，文得家传早擅场。
天也有人方寸事，本根深处自流芳。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。